
Здравейте, миналата седмица сключи брак в Северна Македония и извадих Удостоверение за сключване на брак на латиница (интернационално).  

Отидох за смяна на документите в РПУ-то, оттам ме изпратиха с удостоверението в общината където да ме запишат в системата.  

Отидох в общината, там ми казаха, че в системата не излиза сключването на брак, а се водя неомъжена, затова трябва да отида при актоводителите с удостоверението, оттам да ми кажат какво документи им трябват и когато им занеса нужните документи, ще ми издадат документ на български с който да се върна в общината и да ме регистрират.  

Не очаквах да е толкова сложно, мислех как с интернационални документ ще ме регистрират в общината и ще ми сменят името.  

Въпроса ми е, къде трябва да отида за да ми кажат какви документи са необходими и какви съответно документи трябва да извадя  

Никой не обяснява, само се казва, тук не става, трябват ти други документи, а къде да отида и какво да търся, не знам.  

Ще съм много благодарна, ако ми обясните малко по-подробно, за първи път се сблъсква с такива неща.  

Благодаря предварително! 


 

Смяна на име след брак в чужбина
================================

 

Здравейте, Милена,


можете да предоставите направо в съответната българска община (общината по постоянния Ви адрес) акт за сключен граждански брак, със заверен превод на български език, извършен от българското дипломатическо или консулско представителство, или от фирма за преводи/преводач, вписана/вписан в Регистъра на МВнР на България. Заверката на подписа на българския преводач се прави в дирекция “Консулски отношения” на МВнР на адрес: София, ул. “Алфред Нобел” № 2. Не е необходима легализация на документа, тъй като има сключен договор за правна помощ с Македония.


Поздрави,  

адв. Николина Митова  

тел. 0898 303092


